Ellegarden. Ellegarden (baʼzan ELLEGARDEN yoki qisqartirilib Elle deb yoziladi) Yaponiyalik rock guruhdir. Ijrosi koʻpincha Sum 41, Blink-182, Good Charlotte guruhlarining musiqasiga oʻxshatiladi. Sum 41'ning Yaponiyadagi konsertlarini (2005 yil) qizitib berishda aynan Ellegarden qatnashgan. Yapon hamda ingliz tillarida kuylashadi. Inglizcha ashulalari odatda bexato va ravondir, buni guruh vokalchisi Takeshi Kaliforniyada bir necha yil ishlagani va istiqomat qilgani bilan izohlash mumkin.